**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ 2023 ԹՎԱԿԱՆԻ ԻՆՆ ԱՄԻՍՆԵՐԻ ԳՈՐԾՈՒՆԵՈՒԹՅԱՆ**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով, ՀՀ կառավարության 2021-2026 թվականների գործունեության տարեկան միջոցառումների ծրագրով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, ինչպես նաև Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում։

 Հաշվետու ժամանակաշրջանում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1. Պետական մասնակցությամբ առևտրային կազմակերպությունների կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում)

Հաշվետու ժամանակահատվածում ՀՀ կառավարության 05.01.2023թ. N 30-Ն որոշման համաձայն իրականացվել է 2023 թվականի հունվարի 1-ի դրությամբ պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի հավաքագրում, համեմատում և ճշգրտում նախորդ տարվա ցանկերի հետ։

Վերոնշյալ որոշման համաձայն 2022 թվականի տարեկան արդյունքների հիման վրա իրականացվել են 50 տոկոս և ավելի պետական մասնակցությամբ 139 առևտրային կազմակերպությունների 2022 թվականի տարեկան արդյունքների ֆինանսատնտեսական վիճակի դիտարկումներ և վերլուծություն, կազմակերպությունների գործունեության արդյունավետության որոշում և գործադիր մարմինների ղեկավարների կատարած աշխատանքների գնահատում։ Ամփոփ տեղեկանքը ներկայացվել է ՀՀ վարչապետի աշխատակազմ: Պետական մարմինների կողմից իրենց ենթակայության վնաս ձևավորած առևտրային կազմակերպությունների ֆինանսական վիճակի վատթարացման և ձեռնարկված միջոցների վերաբերյալ պարզաբանումների մասին ամփոփ տեղեկանքը ներկայացվել է ՀՀ վարչապետի աշխատակազմ։ Որոշմամբ հաստատված կարգի համաձայն կազմակերպությունների գործունեության բարելավմանն ուղղված Կոմիտեի առաջարկները ներկայացվել են ՀՀ վարչապետի աշխատակազմ։

*Կազմակերպությունների կառավարման համակարգում*

- ՀՀ կառավարության 08.12.2022թ.-ի N 1882-Ա որոշման համաձայն 03.02.2023թ.-ին կայացած մրցույթի արդյունքում «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ի պետական սեփականություն հանդիսացող բաժնետոմսերը մասնավորեցվել են։ Իրականացվել է բաժնետոմսերի հանձնում-ընդունում և բաժնետերերի ռեեստրի փոփոխություն։

- ՀՀ կառավարության կողմից 09.02.2023թ.-ին ընդունվել է «Հատուկ լեռնափրկարար ծառայություն» ՓԲԸ-ի 100 տոկոս պետական սեփականություն հանդիսացող բաժնետոմսերի աճուրդով մասնավորեցնելու մասին» ՀՀ կառավարության N 158-Ա որոշումը։ 07.03.2023թ.-ի նշանակված աճուրդը չի կայացել՝ գնորդ չլինելու պատճառով։ ՀՀ կառավարության քննարկմանն է ներկայացվել Ընկերության 100 տոկոս պետական սեփականություն հանդիսացող բաժնետոմսերը դասական աճուրդով մասնավորեցման մասին ՀՀ կառավարության որոշման նախագիծը՝ մեկնարկային գին է սահմանվել գնահատված արժեքի 75 տոկոսը։ ՀՀ կառավարության կողմից 22.06.2023թ.-ին ընդունվել է N 996-Ա որոշումը։ 24.08.2023թ. հայտարարված աճուրդը կրկին չի կայացել՝ գնորդ չլինելու պատճառով։ ՀՀ կառավարության քննարկմանն է ներկայացվել Ընկերության 100 տոկոս պետական սեփականություն հանդիսացող բաժնետոմսերը դասական աճուրդով մասնավորեցման մասին ՀՀ կառավարության որոշման նախագիծը՝ մեկնարկային գին է սահմանելով գնահատված արժեքի 50 տոկոսը։

- ՀՀ կառավարության 04.05.2023թ. N651-Ա որոշման համաձայն «Ավտոմատիկա» ՓԲԸ-ի 80 տոկոս պետական սեփականություն հանդիսացող բաժնետոմսերը մասնավորեցվել են։ Իրականացվել է բաժնետոմսերի հանձնում-ընդունում և բաժնետերերի ռեեստրի փոփոխություն։

- մշակվել և ՀՀ օրենսդրությամբ սահմանված կարգով շրջանառության մեջ է դրվել «Հավաքական թիմերի մարզական կենտրոն» ՓԲԸ-ի 100% պետական սեփականություն հանդիսացող բաժնետոմսերի մասնավորեցման վերաբերյալ ՀՀ կառավարության որոշման նախագիծը, որը ֆինանսատնտեսական կոմիտեի նիստով հանվել է շրջանառությունից։

*-* մշակվել և ՀՀ օրենսդրությամբ սահմանված կարգով **շրջանառության մեջ է դրվել** «Հեր-Հեր» հիդրոէլեկտրակայան» փակ բաժնետիրական ընկերության պետական սեփականություն հանդիսացող բաժնետոմսերը մասնավորեցնելու մասին» ՀՀ կառավարության որոշման նախագիծը։ Լրացուցիչ ուսումնասիրություն կատարելու անհրաժեշտությամբ պայմանավորված՝ նախագիծը հանվել էր Ֆինանսատնտեսական նախարարական կոմիտեի 2023թ. մայիսի 2-ի նիստի օրակարգից։ Նախագիծը կրկին ներկայացվել է ՀՀ կառավարության քննարկմանը։

- ՀՀ կառավարության 22.12.2022թ.-ի N 2010-Ա որոշման հիմքով «Զանգեզուրի պղնձամոլիբդենական կոմբինատ» ՓԲԸ-ի պետական սեփականություն հանդիսացող բաժնետոմսերի կառավարման լիազորությունները վերապահվել են Կոմիտեին, որի արդյունքում 13.01.2023թ. իրականացվել է 21.874998 տոկոս պետական սեփականություն հանդիսացող բաժնետոմսերի ընդունում-հանձնում, ինչպես նաև բաժնետերերի ռեեստրում կատարվել է համապատասխան փոփոխություն։

- ՀՀ կառավարության 20.10.2022թ.-ի N 1627-Ա որոշման հիմքով «Կարեն Դեմիրճյանի անվան մարզահամերգային համալիր» ՊՈԱԿ-ը վերակազմավորման ձևով վերակազմակերպվել է ՓԲԸ-ի, որի պետական գրանցումը կատարվել է 09.02.2023թ.-ին։

- ՀՀ կառավարության 30.03.2023թ. թիվ 419-Ա որոշման համաձայն «Ռադիոիզոտոպների արտադրության կենտրոն» ՓԲԸ-ի 100 տոկոս պետական սեփականություն հանդիսացող բաժնետոմսերի կառավարման լիազորությունները վերապահվել են ՀՀ առողջապահության նախարարությանը։ Իրականացվել է բաժնետոմսերի հանձնում-ընդունում։

- ՀՀ կառավարության 06.04.2023թ.-ի N 471-Ա որոշման համաձայն «Գալակտիկա» ՓԲԸ-ի 80 տոկոս պետական սեփականություն հանդիսացող բաժնետոմսերի կառավարման լիազորությունները վերապահվել են ՀՀ բարձր տեխնոլոգիական արդյունաբերության նախարարությանը։ Իրականացվել է բաժնետոմսերի հանձնման-ընդունման գործընթացը։

- ՀՀ կառավարության քննարկմանն է ներկայացվել «Գույք հետ վերցնելու, ամրացնելու, գույքի ներդրմամբ «Ռիփաբլիք Պլազա» բաց բաժնետիրական ընկերություն հիմնադրելու մասին» ՀՀ կառավարության որոշման նախագիծը։ ՀՀ կառավարության 17.08.2023թ.-ի N 1404-Ա որոշմամբ նախատեսվում է 6-ամսյա ժամկետում հիմնադրման միջոցով ստեղծել «Ռիփաբլիք Պլազա» ԲԲԸ-ն։

- ՀՀ կառավարության 08.06.2023թ.-ի «Պետական գույքը մասնավորեցնելու մասին» N 914-Ա որոշման համաձայն՝ Պետական գույքի կառավարման կոմիտեին թույլատրվել է «Գագարինի արտադրական բազա» ՓԲԸ-ի լուծարումից հետո մնացած՝ Գեղարքունիքի մարզ, Սևան համայնք, Գագարին գյուղ, Գործարանային փողոց թիվ 4 հասցեում գտնվող 1106.68 քառ.մետր ընդհանուր մակերեսով շենք-շինությունները, դրանց օգտագործման ու սպասարկման համար հատկացված 1.95 հա մակերեսով հողամասը, ջրագիծը և տրանսֆորմատորը՝ որպես մեկ գույքային միավոր, մասնավորեցնել դասական աճուրդով, մեկնարկային գին սահմանելով 83100.0 հազ.դրամ: 2023թ. հուլիսի 7-ին և 24-ին կազմակերպված աճուրդները չեն կայացել՝ հայտ չլինելու պատճառով։ Հիմք ընդունելով ՀՀ կառավարության 06.05.1998թ.-ի N 277 որոշմամբ հաստատված կարգը` նշված գույքի մասին հրապարակվել է հայտարարություն։ Գույքի ձեռքբերման նպատակով հրապարակված հայտարարությամբ հավանական գնորդների համար հայտերի ներկայացման վերջնաժամկետ էր սահմանվել մինչև 2023 թվականի օգոստոսի 28-ը: Կրկին հայտեր չեն ներկայացվել։ Հիմք ընդունելով «Պետական գույքի մասնավորեցման (սեփականաշնորհման) մասին» ՀՀ օրենքի 241 հոդվածի 2-րդ մասը՝ շրջանառության մեջ է դրվել «Պետական գույքը մասնավորեցնելու մասին» ՀՀ կառավարության որոշման նոր նախագիծ։

- օրենսդրությամբ սահմանված կարգով շրջանառության մեջ է դրվել «Հայաստանի Հանրապետության կառավարության 2022 թվականի հոկտեմբերի 20-ի N 1627-Ա որոշման մեջ փոփոխություններ և լրացում կատարելու մասին»ՀՀ կառավարության որոշման նախագիծ, որով նախատեսվում է կարգավորել «Կարեն Դեմիրճյանի անվան մարզահամերգային համալիր» ՓԲԸ-ին օգտագործման/սեփականության իրավունքով հանձնվող անշարժ և շարժական գույքի տրամադրման ժամկետները։

- մշակվել և 06.07.2023թ.-ին ընդունվել է «Հողամասեր հետ վերցնելու, «Հայաստանի պետական հետաքրքրությունների ֆոնդ» փակ բաժնետիրական ընկերության կանոնադրական կապիտալում գույք ներդնելու, կանոնադրական կապիտալն ավելացնելու, «Հայաստանի Հանրապետության 2023 թվականի պետական բյուջեի մասին» օրենքում վերաբաշխում և փոփոխություն, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ կատարելու մասին» ՀՀ կառավարության N 1137-Ն որոշումը։

- մշակվել և 24.08.2023թ.-ին ընդունվել է «Երևանի ջերմաէլեկտրակենտրոն» փակ բաժնետիրական ընկերության կանոնադրական կապիտալը նվազեցնելու, շարժական գույք ամրացնելու և պետական գույքը մրցույթով օտարելու մասին» ՀՀ կառավարության որոշման նախագիծը, որն ընդունվել է 24.08.2023թ.-ի N 1448-Ա որոշումը։

- օրենսդրությամբ սահմանված կարգով շրջանառության մեջ է դրվել «Գույքը որպես սեփականություն ընդունելու, սեփականության իրավունքով հանձնելու և ամրացնելու մասին» ՀՀ կառավարության որոշման նախագիծը, որով նախատեսվում է ՀՀ կառավարությանը հանձնել լուծարման գործընթացում գտնվող Հայաստանի երիտասարդական հիմնադրամի լուծարումից հետո մնացած գույքը։

- օրենսդրությամբ սահմանված կարգով ՀՀ կառավարության քննարկմանն է ներկայացվել «Գույքի գնահատման և աճուրդի կենտրոն» պետական ոչ առևտրային կազմակերպությունը վերակազմավորման ձևով «Պետական գույքի գործառույթների ապահովման կենտրոն» փակ բաժնետիրական ընկերության վերակազմակերպելու, գույք հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշման նախագիծը։ Հարցը հանվել է ֆինանսատնտեսական նախարարական կոմիտեի 22.08.2023թ. նիստի օրակարգից՝ մեկ անգամ ևս քննարկելու նպատակով։ Քննարկման արդյունքում որոշվել է Գույքի գնահատման և աճուրդի կենտրոնը թողնել պետական ոչ առևտրային կազմակերպության կարգավիճակում և դադարեցնել նախագծի հետագա շրջանառումը։

- ՀՀ կառավարության 03.03.2011թ. N 202-Ն որոշման 29 կետի 2-րդ ենթակետի համաձայն ՀՀ ֆինանսների նախարարություն է ներկայացվել Պետական գույքի կառավարման կոմիտեի ենթակայության 50 տոկոս և ավելի պետական մասնակցությամբ ընկերությունների 2021 թվականի տնտեսական գործունեության արդյունքում Հայաստանի Հանրապետության 2022 թվականին պետական բյուջե տարեկան շահաբաժին վճարելու մասին առաջարկությունները և պահանջվող փաստաթղթերի փաթեթները:

2022թ. շահույթով աշխատած ընկերություններից ՀՀ կառավարության 03.03.2011թ. N 202-Ն որոշմամբ սահմանված ժամկետում ՀՀ պետական բյուջե է փոխանցվել 34184600.0 ՀՀ դրամ շահութաբաժնի գումար։

Հաշվետու ժամանակահատվածում հրավիրվել են բաժնետերերի 4 արտահերթ և 7 տարեկան ժողովներ, տնօրենների խորհրդի 1 նիստ:

Կազմակերպությունների լուծարման գործընթացի կազմակերպում

Հաշվետու ժամանակահատվածում ՀՀ կառավարության կողմից ընդունվել է 2 ընկերության լուծարման մասին որոշում, ստեղծվել է 2 ընկերության լուծարման հանձնաժողով: Նույն ժամանակահատվածում 4 ընկերության լուծարման գործընթացն ավարտվել է, 1 ընկերություն ճանաչվել է սնանկ։

01.10.2023թ. դրությամբ լուծարման գործընթացում է գտնվում 9 կազմակերպություն:

Լուծարվող կազմակերպություններում և հիմնադրամներում իրականացվել է շուրջ 259717.0 հազ.դրամ վճարումներ, որից՝ ՀՀ պետական բյուջե` 216330.0 հազ.դրամ, համայնքային բյուջե՝ 5325.0 հազ.դրամ, աշխատավարձի գծով` 34254.0 հազ.դրամ և այլ կրեդիտորական պարտք՝ 3808.0 հազ.դրամ։

Լուծարումից հետո ՀՀ պետական բյուջե է փոխանցվել 110881.0 հազ.դրամ գումար, իսկ 61014592 հազ.դրամ և 1 մլն. 100 հազ. ԱՄՆ դոլար դեբիտորական պարտքի ստացման իրավունք փոխանցվել է ՀՀ ֆինանսների նախարարությանը։

ՀՀ կառավարության 2007թ. նոյեմբերի 29-ի N 1486-Ա որոշմամբ գույքի նվիրատվության պայմանագրերի կնքման համար պայման հանդիսացող պարտավորությունների կատարման նպատակով Երևանի քաղաքապետարանի և ՀՀ կառավարության որոշմամբ լուծարվող «Նոր-Նորքի ուսանողական ավան» ՓԲԸ-ի լուծարման հանձնաժողովի միջև կնքված դրամաշնորհի պայմանագրի համաձայն Երևանի քաղաքապետարանի կողմից ընկերության հաշվին է փոխանցվել 8225.7 հազ.դրամ, ինչի հաշվին մարվել են բնակելի ֆոնդի նվիրատվության գործարքի շահառու 18 ընտանիքի «Նոր-Նորքի ուսանողական ավան» ՓԲԸ-ի նկատմամբ ունեցած պարտավորությունները։

**2. Պետական գույքի հաշվառման գրանցամատյանի վարում**

 Հաշվետու ժամանակահատվածում պետական գույքի էլեկտրոնային հաշվառման համակարգում գրանցված է 2475 անշարժ գույք (պետական սեփականություն հանդիսացող, ինչպես նաև պետական մասնակցությամբ առևտրային և պետական ոչ առևտրային կազմակերպություններին, հիմնադրամներին սեփականության իրավունքով պատկանող), 11 միավոր չկառուցապատված հողամաս, 1012 միավոր տրանսպորտային միջոց (պետական սեփականություն հանդիսացող, ինչպես նաև 100 տոկոս պետական մասնակցությամբ առևտրային և պետական ոչ առևտրային կազմակերպություններին, հիմնադրամներին սեփականության իրավունքով պատկանող և ամրացված), 117 անվանում մտավոր սեփականության օբյեկտ, 121 պետական մասնակցությամբ առևտրային կազմակերպություն։

**3. Պետական անշարժ ու շարժական գույքի տնօրինում և օգտագործում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական գույքի տնօրինման մասին 258 իրավական ակտի նախագիծ, որից՝ Կոմիտեի նախագահի 170 հրաման, որից 165-ը վարձակալությամբ տարածք տրամադրելու, իսկ 5-ը գույք ամրացնելու վերաբերյալ, 88 ՀՀ կառավարության որոշման նախագիծ։ Նշված նախագծերից ՀՀ կառավարության կողմից ընդունվել է 44-ը, 18-ը ներկայացվել է ՀՀ կառավարության քննարկմանը, 20-ը գտնվում է շրջանառության մեջ, 6-ը հանվել է շրջանառությունից։

Սեփականության իրավունքի գրանցման ենթակա 186 միավոր անշարժ գույքից՝ 112 միավոր անշարժ գույքի նկատմամբ իրականացվել են պետության սեփականության իրավունքի պետական գրանցման, 74 միավոր անշարժ գույքի նկատմամբ իրականացվել են վկայականների ուղղման, վերագրանցման և հասցեի պետական գրանցման աշխատանքներ։ 415 միավոր տրանսպորտային միջոցների նկատմամբ իրականացվել են պետական գրանցման աշխատանքներ։ Հաշվետու ժամանակահատվածում պետության կարիքների համար շենք-շինությունների չափագրման և հատակագծերի կազմման ծառայությունների մատուցման պետական գնման պայմանագրերի համաձայն պատվիրվել և իրականացնել են 86 միավոր անշարժ գույքի (այդ թվում հողամասերի) չափագրման աշխատանքներ։

Կոմիտեի և «Սեյսմշին» ՍՊԸ-ի միջև կնքված թիվ «ՊԳԿԿ-ԳՀԾՁԲ-2023/5» պայմանագրի համաձայն տրվել է 3 միավոր անշարժ գույքի սեյսմակայունությունը որոշելու պատվեր։

Կոմիտեում ստեղծված գույքի հանձնման-ընդունման հանձնաժողովի կողմից հաշվետու ժամանակահատվածում Կոմիտեի հաշվեկշիռ է ընդունվել 3124 գույքային միավոր, որից՝ 186-ը հանդիսանում է անշարժ գույք, 413-ը՝ շարժական գույք, 347-ը՝ տրանսպորտային միջոց, 2178՝ լուծարումից հետո մնացած շարժական գույք, իսկ հանձնվել է 54 միավոր անշարժ գույք։

Հիմք ընդունելով ՀՀ կառավարության 2021 թվականի փետրվարի 18-ի N 202-Ն որոշման պահանջները և Կոմիտեի նախագահի 22.12.2022թ-ի «Պետական սեփականություն համարվող անշարժ գույքի մշտադիտարկման (մոնիթորինգի) 2023 թվականի տարեկան ծրագիրը հաստատելու մասին» N 358-Ա հրամանը՝ պետական անշարժ գույքի օգտագործման մշտադիտարկումն իրականացնելու նպատակով կատարվել են մի շարք աշխատանքներ։ Հաստատվել են պետական սեփականություն համարվող անշարժ գույքի մշտադիտարկման (մոնիթորինգի) 2023 թվականի տարեկան ծրագիրը և պետական սեփականություն համարվող անշարժ գույքի մշտադիտարկման 2023 թվականի տարեկան ծրագրին համապատասխան մշտադիտարկումներ իրականացնելու նպատակով ստեղծված աշխատանքային խմբի անհատական կազմը։ Մոնիթորինգն իրականացվել է գույքը օգտագործողի կողմից անհատույց օգտագործման, վարձակալության և պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման պայմանագրերով։ Աշխատանքային խմբի կողմից հաշվետու ժամանակահատվածում մոնիթորինգն իրականացվել է ծրագրում մոնիթորինգի ենթակա մոտ 27 անվանում գույքի վերաբերյալ։

**4. Պետական գույքի օտարում**

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 36 նախագիծ, որից 22-ն ընդունվել է, 5-ը ներկայացվել է ՀՀ կառավարության քննարկմանը, 9-ը գտնվում է շրջանառության մեջ։

Նշված նախագծերով օտարման է ներկայացվել 36 անվանում անշարժ գույք (ըստ օտարման ձևի՝ 20-ն աճուրդ, 3-ն՝ ուղղակի վաճառք, 13-ը՝ մրցույթ):

ՀՀ կառավարության կողմից ընդունված 9 որոշումների համաձայն (որից 2-ը՝ 2022թ. ընդունված) 9 անվանում անշարժ գույք օտարվել է (ըստ օտարման ձևի՝ 6-ը՝ աճուրդ, 3-ը՝ մրցույթ)։

Հաշվետու ժամանակահատվածում Կոմիտեի նախագահի կողմից հաստատված 17 հրամանի համաձայն օտարման է ներկայացվել 21 անվանում անշարժ գույք, որից 14-ն օտարվել է (օտարման ձևը՝ աճուրդ)։

Մշակվել է պետական սեփականություն հանդիսացող հողամասերի օտարման մասին 14 իրավական ակտի նախագիծ, որոնցից 1-ը՝ Պետական գույքի կառավարման կոմիտեի նախագահի հրաման (օտարման ձևը՝ ուղղակի վաճառք), 13-ը ՀՀ կառավարության որոշման։ Նշված 13 նախագծերից՝ 6-ն ընդունվել է ՀՀ կառավարության կողմից, 1-ը ներկայացվել է ՀՀ կառավարության քննարկմանը, 6-ը գտնվում է շրջանառության մեջ։ Նշված նախագծերով օտարման է ներկայացվել 13 անվանում հողամաս (օտարման ձևը՝ 2-ն աճուրդ, 2-ն՝ ուղղակի վաճառք, 9-ը՝ մրցույթ):

 Մշակվել և Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 78 հրաման: Նշված հրամաններով օտարման է ներկայացվել 390 միավոր տրանսպորտային միջոց, 1827 անվանում այլ շարժական գույք և պետական սեփականություն հանդիսացող շենքի վերանորոգման արդյունքում առաջացած 91 անվանում պիտանի գույք և 81156.3 կիլոգրամ մետաղի ջարդոն:

Հաշվետու ժամանակահատվածում Կոմիտեն կնքել է հետևյալ պայմանագրերը՝ 2-ը՝ մասնավորեցման, 31 պետական գույքի օտարման, 51 պետական սեփականություն հանդիսացող անշարժ գույքի անհատույց օգտագործման, 165 ոչ բնակելի տարածքի վարձակալության, 30 բնակելի տարածքի նվիրատվության, 1-ը ՀՀ կառավարության 21.11.2019 թվականի N 1666-Ն որոշման հիմքով կնքվող նվիրատվության, 6 անշարժ գույքի նվիրատվության, 11 անշարժ գույքի նվիրաբերության, 1 գույք ներդնելու, 60 շարժական գույքի նվիրատվության, 10 պետական սեփականություն հանդիսացող շենք-շինությունների տանիքներում և ձեղնահարկում կապի սարքավորումների տեղակայման և սպասարկման։ Կնքել են նաև հետևյալ համաձայնագրերը՝ 132 ոչ բնակելի տարածքի անհատույց օգտագործման պայմանագրերում փոփոխություն կատարելու մասին, 78 վարձակալության պայմանագրից ծագող օգտագործման իրավունքի դադարեցման, 25 պետական սեփականություն հանդիսացող անշարժ գույքի անհատույց օգտագործման իրավունքի դադարեցման, 1 գույք ներդնելու, 4 օտարման պայմանագրերում փոփոխություն կատարելու մասին, 23 վարձակալության պայմանագրերում փոփոխություն կատարելու մասին, 3 վարձակալության պայմանագրերով պարտքը ներելու վերաբերյալ, 1 հողամասի նվիրաբերության պայմանագրում փոփոխություն կատարելու մասին։

**5. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

2023 թվականի ինն ամիսների ընթացքում՝

- մասնավորեցման պայմանագրերով՝ 3 Գնորդ ստանձնել են Ընկերության գործունեության պրոֆիլի պահպանման պարտավորություններ, որից 2-ը կատարվել են, իսկ 1 Գնորդ դեռևս չի ներկայացրել։

- օտարման պայմանագրերով՝ 5 Գնորդ ստանձնել են Ընկերության գործունեության պրոֆիլի պահպանման պարտավորություններ, որից՝ 1 Գնորդ ստանձնել է Ընկերության գործունեության պրոֆիլի պահպանման պարտավորություն, որը կատարվել է, 1 Գնորդ ստանձնել է 21160.0 հազ.դրամի և նվազագույնը 2 հիմնական աշխատատեղ առևտրի սպասարկման ոլորտում ապահովելու պարտավորություն, որի փոխարեն կատարվել է 26988.4 հազ.դրամ և ստեղծել է 2 հիմնական աշխատատեղ, 1 Գնորդ ստանձնել է 100000.0 հազ.դրամի պարտավորություն, որի վերաբերյալ ներկայացրել է փաստաթղթեր, որոնք գտնվում են ուսումնասիրման փուլում։ 1 Գնորդ ստանձնել է իրականացնել շենքի ապամոնտաժման և վերակառուցման աշխատանքներ, որի վերաբերյալ ներկայացրել է փաստաթղթեր, որոնք գտնվում են ուսումնասիրման փուլում, 1 Գնորդ ստանձնել է 900000.0 հազ.դրամի պարտավորություն, որը կատարվել է։

- վարձակալության պայմանագրերով՝ 6 պայմանագրով Վարձակալները ստանձնել են ներդրումային պարտավորություններ, որից՝ 4 վարձակալ ստանձնել են 32500.0 հազ.դրամի ներդրումային պարտավորություն, որի փոխարեն կատարվել է 25106.6 հազ. դրամ, 1 վարձակալ ստանձնել է 20000.0 հազ.դրամի պարտավորություն, որը չի կատարել, քանի որ գրությամբ Կոմիտեն տեղեկացրել է, որ վարձակալված տարածքում շինարարական աշխատանքներ չեն կարող իրականացվել, 1 վարձակալ ներկայացրել է փաստաթղթեր, սակայն պահանջվել են լրացուցիչ փաստաթղթեր։

- անհատույց օգտագործման պայմանագրերով՝ 32 Փոխառու ստանձնել են պարտավորություններ, որից 30-ը գործարար ծրագրերով, իսկ 2 Փոխառու ստանձնել է 124200.0 հազ.դրամի ներդրումային պարտավորություն։ 24 Փոխառուի կողմից կատարվել են պարտավորությունները, 5 Փոխառու դեռևս չեն ներկայացրել փաստաթղթերը, 1 փոխառու ներկայացրել է փաստաթղթերը, սակայն պահանջվել են լրացուցիչ փաստաթղթեր, 1 Փոխառու ստանձնել է 123200.0 հազ.դրամի ներդրումային պարտավորություն, որի վերաբերյալ ներկայացրել է փաստաթղթեր, որոնք գտնվում են ուսումնասիրման փուլում, իսկ 1 Փոխառու ստանձնել է 1000.0 հազ.դրամ, որը կատարվել է։

**6. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողությունը: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում Կոմիտեի կողմից նախապատրաստվել և դատական ատյաններ է ներկայացվել՝ 13 հայցադիմում, 2 դիմում գույքը տիրազուրկ ճանաչելու, 2 հակընդդեմ հայցադիմում, 2 հայցադիմումի պատասխան, 5 գրավոր առարկություն, 8 վերաքննիչ բողոք, 2 վերաքննիչ բողոքի պատասխան, 3 վճռաբեկ բողոք, 2 վճռաբեկ բողոքի պատասխան, 1 բողոք՝ հարկադիր կատարումն ապահովող ծառայության որոշման դեմ։

 Դատարանի վճռի հիմքով համապատասխան գործընթաց է նախաձեռնվել՝ Քանաքեռավան համայնքում գտնվող 2 հեկտար հողամասը Հայաստանի Հանրապետությանն նվիրելու ուղղությամբ։ Դատական ատյաններում քննվող քաղաքացիական, քրեական, վարչական և սնանկության գործերով ապահովվել է դատական ներկայացուցչություն, ապահովվել է մասնակցություն Հարկադիր կատարումն ապահովող ծառայությունում հարուցված կատարողական գործողությունների արդյունքում իրականացված վտարման աշխատանքներին, մասնակցություն է ապահովել պետական սեփականություն հանդիսացող տարածքների ներխուժումը այլ անձանց կողմից վերացնելու նպատակով ՀՀ ոստիկանության ձեռնարկվելիք միջոցառումներին, մասնակցություն է ապահովվել ՀՀ գլխավոր դատախազությունում, ՀՀ ոստիկանության քրեական ոստիկանությունում, ինչպես նաև հարուցված քրեական գործերով վարույթն իրականացնող նախաքննական մարմիններում (ՀՀ հակակոռուպցիոն և քննչական կոմիտեներում)։

Հաշվետու ժամանակահատվածում իրականացվել է 2 ծառայողական քննություն։

**7. Կոմիտեի ենթակայության «Գույքի գնահատման և աճուրդի կենտրոն» ՊՈԱԿ-ի կողմից իրականացված աշխատանքները.**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից իրականացվել են հետևյալ աճուրդների կազմակերպման աշխատանքները. 533 միավոր շարժական գույքի (տրանսպորտային միջոց) աճուրդի կազմակերպում, որից կայացել է 335 միավորը, 984 միավոր այլ շարժական գույքի աճուրդի կազմակերպում, որից կայացել է 198 միավորը, 54 միավոր անշարժ գույքի աճուրդի կազմակերպում, որից կայացել է 21 միավորը, 3 միավոր մասնավորեցման հիմքով աճուրդի կազմակերպում, որոնք չեն կայացել, 76 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 54 միավորը, 133 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 53 միավորը, 28 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է՝ 11 միավորը, 9 միավոր անշարժ գույքի պայմանագրային հիմունքներով աճուրդի կազմակերպում, որից կայացել է՝ 1 միավորը, 1 տարածքի վարձակալության իրավունքի տրամադրման նպատակով պայմանագրային հիմունքներով աճուրդի կազմակերպում, որից կայացել է՝ 1 միավորը:

ՊՈԱԿ-ի կողմից կատարվել են Կոմիտեին ամրացված Երևան քաղաքի Շենգավիթ, Կենտրոն, Արաբկիր, Էրեբունի, Աջափնյակ, Քանաքեռ-Զեյթուն, Նոր-Նորք, Ավան համայնքներում, ՀՀ Լոռու մարզում գտնվող 147 միավոր անշարժ գույքի գույքագրման աշխատանքներ, «Կարեն Դեմիրճյանի անվան մարզահամերգային համալիր» ՊՈԱԿ-ին ՀՀ կառավարության 2016 թվականի սեպտեմբերի 22-ի թիվ 977-Ն որոշման և 2016 թվականի նոյեմբերի 25-ի շարժական գույքի անհատույց օգտագործման թիվ 122/0016 պայմանագրի հիմքով անհատույց օգտագործման իրավունքով տրամադրված պաշարների (փոքրարժեք կամ արագամաշ առարկաներ) 1090 անվանում գույքագրման աշխատանքներ, պետական գույքի էլեկտրոնային հաշվառման համակարգ է մուտքագրվել 140 միավոր անշարժ գույք։

ՊՈԱԿ-ի կողմից իրականացվել է 753 միավոր շարժական գույքի պահառություն, ընդունվել է պահառության 227 միավոր տրանսպորտային միջոց, իսկ պահառությունից հանվել է (հանձնվել է գնորդներին կամ կազմակերպություններին) 299 միավոր տրանսպորտային միջոց։

ՊՈԱԿ-ի կողմից իրականացվել են հետևյալ սպասարկման աշխատանքները՝

- ոչ կառավարական շենքերում՝ 10,554.07 քառ.մ մակերեսի, Կառավարական 2-րդ շենքում՝ 31,747 քառ.մ մակերեսի, Կառավարական 3-րդ շենքում 30,897 քառ.մ մակերեսի, Նալբանդյան 28 շենքում 2,187.8 քառ.մ մակերեսի։

- կնքվել է սպասարկման ծառայությունների մատուցման 18 և լուծվել սպասարկման ծառայությունների մատուցման 7 պայմանագրեր։

**8. «Կարեն Դեմիրճյանի անվան մարզահամերգային համալիր» ՓԲԸ-ի կողմից կատարված աշխատանքները**

Հաշվետու ժամանակահատվածում «Կարեն Դեմիրճյանի անվան մարզահամերգային համալիր» ՓԲԸ-ում անցկացվել է 91 միջոցառում, անցկացվել է նաև ամուսնության հանդիսավոր գրանցման 142 արարողակարգ:

ՓԲԸ-ի ընդհանուր հաշվարկային ֆինանսական մուտքերը կազմել են 518812.1 հազ.դրամ։ Պետության կողմից տրամադրվող Մարզահամերգային համալիրի պահպանության դրամաշնորհի շրջանակներում՝ 112298 հազ.դրամ, կանոնադրական կապիտալի համալրում՝ 39000 հազ.դրամ՝ հակահրդեհային համակարգի նախագծանախահաշվային փաստաթղթերի ձեռքբերման նպատակով, իսկ ձեռնարկատիրական գործունեությունից մուտքերը կազմել են 367514.1 հազ. դրամ։

ՓԲԸ-ի ֆինանսական ելքերը կազմել են 487789.6 հազ.դրամ։ Ծախսերի հիմնական մասն ուղղվել է ՄՀՀ կառույցի պահպանմանը, կոմունալ ծառայությունների գծով (էլեկտրաէներգիա, գազամատակարարում, կապ) ծախսը կազմել է 147999.8 հազ.դրամ, պահնորդական ծառայության գծով ծախս՝ 16156.9 հազ.դրամ, աշխատավարձի գծով՝ 113928.5 հազ. դրամ, հարկերի գծով ծախս՝ 111251 հազ.դրամ, այլ ծախսեր (ընթացիկ նորոգման և միջոցառումների կազմակերպմանն ուղղված ծախս և այլ)՝ 98453.4 հազ. դրամ:

**9. Պետական գույքի մասնավորեցումից, օտարումից և վարձակալությունից ստացված միջոցներ**

2023 թվականի ինն ամիսների ընթացքում՝

Ոչ ֆինանսական ակտիվների օտարումից մուտքերը կազմել են 5775588.0 հազ.դրամ, այդ թվում՝ պետական գույքի օտարումից ստացված միջոցները կազմել են 3126105.1 հազ.դրամ, որից՝ ՀՀ պետական բյուջե է փոխանցվել 2306482.9 հազ.դրամ, իսկ համապատասխան համայնքային բյուջեներ՝ 819622.2 հազ.դրամ:

Պետական գույքի մասնավորեցումից ստացված միջոցները կազմել են 3770376.0 հազ.դրամ, որից՝ ՀՀ պետական բյուջե է փոխանցվել 2653651.0 հազ.դրամ, իսկ համայնքային բյուջեներ՝ 1116725.0 հազ.դրամ:

Պետական սեփականություն համարվող հողերի կադաստրային արժեքի վճարումից մուտքերը կազմել են 3469105.1 հազ.դրամ:

Պետական գույքի վարձակալությունից փաստացի ՀՀ պետական բյուջե է մուտքագրվել 479665.2 հազ.դրամ:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման պայմանագրերից փաստացի մուտքագրվել է 217343.8 հազ.դրամ, որից ՀՀ պետական բյուջե է փոխանցվել 50580.1 հազ.դրամ, ՊՈԱԿ-ների բյուջեներ՝ 154321.3 հազ.դրամ, չբաշխված գումար՝ 12442.4 հազ.դրամ։

Ամփոփում. վերը նշված հոդվածներով ստացված դրամական միջոցները կազմել են 11062595.2 հազ.դրամ, որից՝ ՀՀ պետական բյուջե է փոխանցվել 8959484.3 հազ.դրամ, համայնքային բյուջեներ՝ 1936347.2 հազ.դրամ, ՊՈԱԿ-ների բյուջեներ՝ 154321.3 հազ.դրամ, չբաշխված գումար՝ 12442.4 հազ.դրամ։

**10. Օրենսդրության բարելավումներ և բարեփոխումներ**

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով ընդունվել են.

- ՀՀ կառավարության կողմից 2023 թվականի հունվարի 5-ին ընդունվել է «Հայաստանի Հանրապետության կառավարության 2017 թվականի հոկտեմբերի 5-ի N 1262-Ն որոշման մեջ փոփոխություն կատարելու մասին» ՀՀ կառավարության N 30-Ն որոշումը։

- մշակվել և ՀՀ կառավարության կողմից 2023 թվականի մարտի 16-ին ընդունվել է «Հայաստանի Հանրապետության կառավարության 2015 թվականի մայիսի 7-ի N 515-Ն որոշման մեջ փոփոխություն կատարելու մասին» N 321-Ն որոշումը,

- մշակվել և ՀՀ կառավարության կողմից 2023 թվականի մարտի 16-ին ընդունվել է «Հայաստանի Հանրապետության կառավարության 2021 թվականի փետրվարի 18-ի N 202-Ն որոշման մեջ փոփոխություն կատարելու մասին» N 329-Ն որոշումը,

- մշակվել և ՀՀ Ազգային ժողովի քննարկմանն է ներկայացվել «Պետական գույքի մասնավորեցման 2017-2020 թվականների ծրագրի կատարման 2022 թվականի տարեկան հաշվետվությունը հաստատելու մասին ՀՀ օրենքի նախագիծը,

- մշակվել և ՀՀ կառավարության կողմից 2023 թվականի հունիսի 1-ին ընդունվել է ««Պետական ոչ առևտրային կազմակերպությունների մասին» օրենքում լրացում կատարելու մասին» օրենքի նախագծին հավանություն տալու մասին» N 845-Ա որոշումը,

- մշակվել և ՀՀ կառավարության կողմից 2023 թվականի մայիսի 11-ին ընդունվել է «Պետական գույքի կառավարման 2021-2023 թվականների ծրագրի կատարման 2022 թվականի տարեկան հաշվետվությունը հաստատելու մասին N 727-Ա որոշումը,

- մշակվել և ՀՀ կառավարության կողմից 2023 թվականի մայիսի 25-ին ընդունվել է «Հայաստանի Հանրապետության կառավարության 2005 թվականի ապրիլի 28-ի N 562-Ն որոշման մեջ փոփոխություններ և լրացումներ կատարելու մասին» N 829-Ն որոշումը,

- մշակվել և ՀՀ կառավարության կողմից 2023 թվականի ապրիլի 21-ին ընդունվել է «Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» N 594-Ն որոշումը,

- մշակվել և ՀՀ կառավարության կողմից 2023 թվականի հունիսի 22-ին ընդունվել է «Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ լրացումներ և փոփոխություններ կատարելու մասին» N 984-Ն որոշումը,

- մշակվել և ՀՀ կառավարության կողմից 2023 թվականի ապրիլի 21-ին ընդունվել է «Պետական գույքի անհատույց օգտագործման տրամադրման կարգը և պայմանները սահմանելու մասին» N 595-Ն որոշումը,

- մշակվել և ՀՀ կառավարության կողմից 2023 թվականի ապրիլի 27-ին ընդունվել է «Բնակելի տարածքներ նվիրելու մասին N 612-Ա որոշումը, որով առաջարկվել է նվիրատվությամբ տրամադրել 8 բնակելի տարածք (7 ընտանիք, 19 անձ),

- մշակվել և ՀՀ կառավարության կողմից 2023 թվականի մայիսի 18-ին ընդունվել է 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին N 763-Ա որոշումը, որով առաջարկվել է սեփականաշնորհման տրամադրել 1 բնակելի տարածք (1 ընտանիք, 1 անձ),

- մշակվել և ՀՀ կառավարության կողմից 2023 թվականի հունիսի 22-ին ընդունվել է «ՀՀ կառավարության 2021 թվականի ապրիլի 1-ի N 458-Լ որոշման մեջ փոփոխություն և լրացումներ կատարելու մասին թիվ 1036-Լ որոշումը,

- մշակվել և ՀՀ կառավարության կողմից 2023 թվականի հունիսի 22-ին ընդունվել է «Հայաստանի Հանրապետության կառավարության 2010 թվականի ապրիլի 29-ի N 474-Ն որոշման մեջ փոփոխություններ կատարելու մասին» N 983-Ն որոշումը,

- մշակվել և ՀՀ կառավարության կողմից 2023 թվականի հուլիսի 6-ին ընդունվել է «Հայաստանի Հանրապետության կառավարության 2013 թվականի հոկտեմբերի 3-ի N 1130-Ն որոշման մեջ փոփոխություն կատարելու մասին» N 1108-Ն որոշումը,

- մշակվել և ՀՀ կառավարության կողմից 2023 թվականի հունիսի 29-ին ընդունվել է «Հայաստանի Հանրապետության կառավարության 2022 թվականի հուլիսի 14-ի N 1063-Լ որոշման մեջ փոփոխություններ կատարելու մասին» N 1047- Լ որոշումը,

մշակվել և ՀՀ կառավարության կողմից 2023 թվականի սեպտեմբերի 28-ին ընդունվել է «Հանրային իշխանության մարմինների (բացառությամբ տեղական ինքնակառավարման մարինների) և պետական ոչ առեվտրային կազմակերպությունների պաշտոնատար անձանց ծառայողական և այդ մարմիններին սպասարկող ավտոմեքենաների հատկացման ու շահագործման, պետական պաշտոն կամ պետական ծառայության պաշտոն զբաղեցնող անձանց տրանսպորտային ծախսերի փոխհատուցման կարգը, առանձին մարմիններին հատկացվող ծառայողական և սպասարկող ավտոմեքենաների սահմանաքանակները, ավտոմեքենաների վառելիքի, յուղերի ու քսուքների ծախսի, ավտոդողերի վազքի, կուտակչային մարտկոցների ծառայության ժամկետների նորմաները, պաշտոնատար անձանց ծառայողական և այդ մարմիններին սպասարկելու նպատակով ձեռք բերվող ավտոմեքենաների առանձին չափորոշիչները հաստատելու մասին» N 1666-Ն որոշումը,

- մշակվել և ՀՀ կառավարության կողմից 2023 թվականի սեպտեմբերի 28-ին ընդունվել է «Պետական գույքի օտարման և վարձակալության տրամադրման նպատակով էլեկտրոնային համակարգի միջոցով աճուրդի անցկացման կարգը հաստատելու և Հայաստանի Հանրապետության կառավարության 2020 թվականի մարտի 26-ի N 395-Ն որոշումն ուժը կորցրած ճանաչելու մասին» N 1667-Ն որոշումը,

- - մշակվել և ՀՀ կառավարության կողմից 2023 թվականի օգոստոսի 3-ին ընդունվել «Հայաստանի Հանրապետության կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» N 1294-Ն որոշումը,

- մշակվել և ՀՀ կառավարության կողմից 2023 թվականի հունիսի 29-ին ընդունվել է «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացումներ կատարելու մասին թիվ 1053-Ն որոշումը:

-մշակվել և ՀՀ կառավարության կողմից 2023 թվականի հունիսի 29-ին ընդունվել է «Բնակելի տարածքներ նվիրելու մասին մասին թիվ 1068-Ա որոշումը, որով առաջարկվում է նվիրատվությամբ տրամադրել 3 բնակելի տարածք (3 ընտանիք, 10 անձ):

- -մշակվել և ՀՀ կառավարության կողմից 2023 թվականի սեպտեմբերի 28-ին ընդունվել է «Բնակելի տարածքներ նվիրելու մասին մասին թիվ 1643-Ա որոշումը, որով առաջարկվում է նվիրատվությամբ տրամադրել 2 բնակելի տարածք (2 ընտանիք, 6 անձ):

Հաշվետու ժամանակահատվածում՝ Կոմիտեի կողմից մշակվել և օրենսդրությամբ սահմանված կարգով շրջանառության մեջ են դրվել.

- «Պետական գույքի կառավարման մասին» օրենքի նախագիծը,

- ««Պետական գույքի մասնավորեցման 2017-2020 թվականների ծրագրի մասին» օրենքում փոփոխություն կատարելու մասին» օրենքի նախագիծը:

- «Պետական գույքի կառավարման 2024-2026 թվականների ծրագիրը հաստատելու մասին» ՀՀ կառավարության որոշման նախագիծը

- «Պետական գույքի կառավարման ոլորտում Հայաստանի Հանրապետության անունից կնքված գործարքներով ստանձնած պարտավորությունների կատարման նկատմամբ հսկողություն իրականացնելու կարգը հաստատելու, պետական գույքի գրավադրման պայմաններն ու կարգը սահմանելու մասին» ՀՀ կառավարության որոշման նախագիծը,

- «Պետական գույքի վարձակալության տրամադրման և վարձավճարների հաշվարկման, վարձակալության տրամադրման մրցույթի և աճուրդի կազմակերպման ու անցկացման կարգերը հաստատելու և Հայաստանի Հանրապետության կառավարության 2020 թվականի հունիսի 4-ի N 914-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը,

- «Հայաստանի Հանրապետության կառավարության 2008 թվականի նոյեմբերի 20-ի N 1346-Ն որոշման մեջ փոփոխություն կատարելու մասին» ՀՀ կառավարության որոշման նախագիծը,

- «Հայաստանի Հանրապետության կառավարության 2022 թվականի սեպտեմբերի 8-ի N 1403-Ն որոշման մեջ փոփոխություն և լրացումեր կատարելու մասին» ՀՀ կառավարության որոշման նախագիծը,

- ««Գնահատման գործունեության մասին» օրենքում փոփոխություն կատարելու մասին» և ««Պետական գույքի կառավարման մասին» օրենքում փոփոխություններ կատարելու մասին» օրենքների նախագծերը,

- - «Բնակելի տարածքներ նվիրելու մասին մասին ՀՀ կառավարության որոշման նախագիծը, որով առաջարկվում է նվիրատվությամբ տրամադրել 9 բնակելի տարածք (5 ընտանիք, 16 անձանց):

*հաշվետու ժամանակահատվածում.*

- 2023 թվականի հունվարի 16-ին հաստատվել է Պետական գույքի կառավարման կոմիտեի նախագահի «Պետական սեփականություն համարվող անշարժ գույքի մոնիթորինգի տարեկան ծրագրին համապատասխան մոնիթորինգ իրականացնելու նպատակով աշխատանքային խումբ ստեղծելու և անհատական կազմը հաստատելու մասին» N 12-Ա հրամանը,

- 2023 թվականի մարտի 6-ին հաստատվել է Պետական գույքի կառավարման կոմիտեի նախագահի «Պետական գույքի կառավարման կոմիտեի նախագահի 2021 թվականի օգոստոսի 17-ի N 259-Ա հրամանում փոփոխություն կատարելու մասին» N 93-Ա հրամանը,

- 2023 թվականի մարտի 7-ին հաստատվել է Պետական գույքի կառավարման կոմիտեի նախագահի «Հայաստանի Հանրապետության պետական կառավարման մարմինների կողմից 50 տոկոս և ավելի պետական մասնակցությամբ առևտրային կազմակերպությունների ֆինանսատնտեսական դիտարկումներ անցկացնելու, դրանց գործունեությունը վերլուծելու և արդյունքներն ամփոփելու, գործունեության արդյունավետությունն որոշելու, գործադիր մարմինների ղեկավարների կատարած աշխատանքը գնահատելու կարգը կիրարկելու վերաբերյալ մեթոդական ուղեցույցը հաստատելու և Հայաստանի Հանրապետության կառավարությանն առընթեր պետական գույքի կառավարման վարչության պետի 2017 թվականի նոյեմբերի 8-ի N 157-Ա հրամանն ուժը կորցրած ճանաչելու մասին» N 101-Ա հրամանը,

- 2023 թվականի մայիսի 3-ին հաստատվել է Պետական գույքի կառավարման կոմիտեի նախագահի «Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի կառուցվածքային ստորաբաժանումների կանոնադրությունները հաստատելու և պետական գույքի կառավարման կոմիտեի նախագահի 2021 թվականի օգոստոսի 17-ի N 259-Ա հրամանն ուժը կորցրած ճանաչելու մասին» N 200-Ա հրամանը,

- 2023 թվականի մարտի 6-ին հաստատվել է Պետական գույքի կառավարման կոմիտեի նախագահի «Պետական գույքի կառավարման կոմիտեի նախագահի 2021 թվականի դեկտեմբերի 23-Ի N 397-Ա հրամանում փոփոխություններ կատարելու մասին» 99-Ա հրամանը,

-2023 թվականի ապրիլի 18-ին հաստատվել է Պետական գույքի կառավարման կոմիտեի նախագահի «Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի ենթակայության հարյուր տոկոս պետությանը սեփականության իրավունքով պատկանող բաժնեմաս ունեցող փակ բաժնետիրական ընկերությունների գործադիր մարմինների թափուր պաշտոնի համար մրցույթի և այդ պաշտոնում նշանակված անձանց ատեստավորման անցկացման ընթացակարգերը և մրցութային ու ատեստավորման հանձնաժողովների ձևավորման կարգերը հաստատելու մասին» N 171-Լ հրամանը,

*հաշվետու ժամանականահատվածում*

- ՀՀ տարածքային կառավարման և ենթակառուցվածքների նախարարի հաստատմանն է ներկայացվել «Հայաստանի Հանրապետության տարածքային կառավարման և ենթակառուցվածքների նախարարի 2020 թվականի ապրիլի 27-ի N 30-Լ հրամանում փոփոխություններ և լրացումներ կատարելու մասին»» 2023 թվականի ապրիլի 17-ի ՀՀ ՏԿԵ նախարարի N 18-Լ հրամանի նախագիծը,

- ՀՀ տարածքային կառավարման և ենթակառուցվածքների նախարարի հաստատմանն է ներկայացվել «Հայաստանի Հանրապետության կառավարությանն առընթեր պետական գույքի կառավարման վարչության պետի 2012 թվականի հոկտեմբերի 24-ի N 105-Ն հրամանն ուժը կորցրած ճանաչելու մասին» ՀՀ տարածքային կառավարման և ենթակառուցվածքների նախարարի հրամանի նախագիծը,

- ՀՀ ՏԿԵՆ է ներկայացվել Կոմիտեի մասով ՀՀ կառավարության (2021-2026 թթ.) ծրագրի կատարման ընթացքի և արդյունքների մասին տարեկան զեկույցի ելույթի նախագիծը,

- ներկայացվել է ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված ՀՀ կառավարության ծրագրից բխող ՀՀ կառավարության 2021-2026 թվականների գործունեության միջոցառումների ծրագրով Կոմիտեի կողմից 2022 թվականի տարեկան միջոցառումների կատարման ընթացքի վերաբերյալ հաշվետվությունը,

- ՀՀ վարչապետի աշխատակազմ է ներկայացվել Կոմիտեի գործունեության վերաբերյալ 2022 թվականի տարեկան հաշվետվությունը և սեղմագիրը: